Domowina

Domowina (, ) je lužickosrbská národná a kultúrna organizácia, ktorá zastrešuje viacero lužickosrbských spolkov. V roku 2004 mala približne 7 300 členov. Od roku 2011 je predsedom organizácie Dawid Statnik. 

 História 
Organizácia bola založená 13. októbra 1912 v meste Wojerecy z iniciatívy Arnošta Barta, ktorý sa stal v roku 1913 i jej prvým predsedom. V roku 1937 bola organizácia nacistami, ktorí považovali lužickú srbčinu za „Hundensprache“ nasilu rozpustená, obnovená bola 10. mája 1945 v Chrósćicy. Dnes pôsobí Domowina vo viacerých mestách a dedinách Lužice a delí sa na niekoľko žúp. Jej sídlom je „Srbský dom“ („Serbski dom“) v Budyšíne, kde sa nachádza aj rovnomenné nakladateľstvo. To organizuje pravidelne prezentáciu svojich diel na pražskom knižnom veľtrhu „Svět knihy“.

 Referencie 

 Iné projekty 

 Externé odkazy 
 Oficiálne stránky

 Zdroj 

Kategória:Literatúra v lužickosrbskom jazyku
Kategória:Vydavateľstvá v Nemecku
Kategória:Organizácie založené v 1912